সম্পর্কে সমস্যা থাকতেই পারে। কিন্তু সেই সমস্যা ঠিক করতে উভয় পক্ষের মাঝে সমঝোতা দরকার। এর বদলে সমস্যাটাকে ধামাচাপা দিতে আপনি সঙ্গীকে বাইরে খেতে নিয়ে গেলেন, কোথাও বেড়াতে নিয়ে গেলেন, কিনে দিলেন দামি কিছু জিনিস। এতে সাময়িকভাবে তিনি চুপ থাকলেও সমস্যাটার আসলে কোনো সমাধান হলো না। এই কাজ বারবার করতে থাকলে সমস্যার পাহাড় জমে যাবে আপনাদের মাঝে আর একটা সময়ে সেই পাহাড় আপনারই ওপর ধ্বসে পড়বে।